|  |  |  |
| --- | --- | --- |
|  |  |  |
|  | **UAB „Betono mozaika“** | |
|  |  |  |
|  | (Uždaroji akcinė bendrovė, Liepų g. 87N, LT-92195 Klaipėda, duomenys apie įmonę kaupiami ir saugomi VĮ „LR registrų centras“, įmonės kodas: 141524826, PVM kodas: LT415248219 | |
|  |  |  |
|  | **KONKURSO SĄLYGOS** | |
|  |  |  |
|  | **Saulės šviesos energijos fotovoltinės elektrinės įrangos, projektavimo ir įrengimo darbų pirkimas** | |
|  |  |  |
|  | **TURINYS** | |
|  |  |  |
| **1.** | **BENDROSIOS NUOSTATOS** |  |
| **2.** | **PIRKIMO OBJEKTAS** |  |
| **3.** | **TIEKĖJŲ KVALIFIKACIJOS REIKALAVIMAI** |  |
| **4.** | **PASIŪLYMŲ RENGIMAS, PATEIKIMAS, KEITIMAS** | |
| **5.** | **KONKURSO SĄLYGŲ PAAIŠKINIMAS IR PATIKSLINIMAS** | |
| **6.** | **PASIŪLYMŲ NAGRINĖJIMAS IR VERTINIMAS** |  |
| **7.** | **PASIŪLYMŲ ATMETIMO PRIEŽASTYS** |  |
| **8.** | **DERYBOS** |  |
| **9.** | **SPRENDIMAS DĖL LAIMĖTOJO NUSTATYMO** |  |
| **10.** | **PIRKIMO SUTARTIES SĄLYGOS** |  |
| **11.** | **BAIGIAMOSIOS NUOSTATOS** |  |
| **12.** | **PRIEDAI** |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  | **1.     BENDROSIOS NUOSTATOS** | |
|  |  |  |
| 1.1. | Pirkėjas: | UAB „Betono mozaika“ |
| 1.2. | Įgyvendinamas projektas (bendrai finansuojamas Europos Sąjungos struktūrinių fondų ir Lietuvos Respublikos lėšomis): | „UAB „Betono mozaika“ investicijos į AEI gamybos įrangą“, projekto kodas 02-011-K-0190 |
| 1.3. | Numatoma įsigyti: | Saulės šviesos energijos fotovoltinės elektrinės įrangos, projektavimo ir įrengimo darbų pirkimas. Saulės elektrinės bendra instaliuota galia - 649,99 kW (400 kW ir 249,99 kW) ±1 saulės modulio galios nuokrypis. |
| 1.4. | Pirkimas vykdomas vadovaujantis: | **Projektų finansavimo ir administravimo taisyklėmis,** patvirtintomis Lietuvos Respublikos finansų ministro 2022 m. birželio 22 d. įsakymu Nr. 1K-237 (toliau – Taisyklės), Pirkimo taisyklėmis (Taisyklių 7 priedas) Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis (toliau - konkurso sąlygos). Vartojamos pagrindinės sąvokos apibrėžtos Taisyklėse. |
| 1.5. | Skelbimas apie pirkimą paskelbtas: | Europos Sąjungos fondų investicijų svetainėje www.esinvesticijos.lt. |
| 1.6. | Pirkimo būdas ir principai: | Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų. |
| 1.7. | Pakartotinis pirkimas: | Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklėse nustatyta tvarka. |
|  | **2. PIRKIMO OBJEKTAS** | |
|  |  |  |
| **2.1.** | **Pirkimo objektas:** | **Saulės šviesos energijos fotovoltinės elektrinės įrangos, projektavimo ir įrengimo darbų pirkimas. Saulės elektrinės bendra instaliuota galia – 649,99 kW (400 kW ir 249,99 kW) ±1 saulės modulio galios nuokrypis.** |
|  |  | Pirkimo objekto savybės ir reikalavimai nustatyti prie pirkimo sąlygų pridedamoje pasiūlymo formoje (1 priedas), techninėje specifikacijoje ir prie jos einančiuose dokumentuose (2 priedas). |
| 2.2. | Lygiaverčių objektų siūlymas | Jei šiose konkurso sąlygose ir jų prieduose apibūdinant pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai. |
| 2.3. | Pirkimo objekto skaidymas į dalis | Šis pirkimas į dalis neskaidomas, todėl pasiūlymas turi būti pateiktas visam nurodytam pirkimo objekto kiekiui. |
| 2.4. | Atlikimo terminai | **per 4 mėnesius nuo Sutarties pasirašymo iki kol ESO bus pateikta VERT tinkamumo naudoti pažyma ir Atitikties vertinimo ataskaita.**  **Nurodytas terminas esant nenumatytoms aplinkybėms (įskaitant valstybės institucijų dokumentų išdavimo termino vėlavimus ar pratęsimus) Tiekėjo raštišku pranešimu gali būti pratęstas vieną kartą iki 30 (trisdešimt) kalendorinių dienų laikotarpiui.** |
| 2.5. | Įrangos pristatymo ir darbų atlikimo vieta | Liepų g. 87N, LT-92195 Klaipėda (400 kW) ir Daubos g. 7A, LT-78150 Šiauliai (249,99 kW). |
|  |  |  |
|  | **3. TIEKĖJŲ KVALIFIKACIJOS REIKALAVIMAI** | |
|  |  |  |
| 3.1. | Reikalavimai tiekėjų kvalifikacijai | Tiekėjas, dalyvaujantis pirkime, turi atitikti minimalius kvalifikacijos reikalavimus, įvardintus konkurso sąlygų 3 priede „Kvalifikacijos reikalavimai“.  Keliami reikalavimai tiekėjo kvalifikacijai ir atitikčiai kokybės vadybos sistemos ir (arba) aplinkos apsaugos vadybos sistemos standartų reikalavimams turi būti įgyti iki pasiūlymų pateikimo termino pabaigos (susipažinimo su pasiūlymais dienos). |
|  |  |  |
|  | **4. PASIŪLYMŲ RENGIMAS, PATEIKIMAS, KEITIMAS** | |
|  |  |  |
| 4.1. | Atitiktis konkurso sąlygų reikalavimams: | Pateikdamas pasiūlymą, tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui. |
| 4.2. | Pasiūlymo pateikimo terminas | **Pasiūlymas turi būti pateiktas iki 2023-03-17 10:00 val. (Lietuvos Respublikos laiku) atsiuntus jį paštu, per pasiuntinį ar tiesiogiai atvykus šiuo adresu:** **Žarijų g. 6A, Vilnius, LT-02300**. Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę. |
|  |  | Pirkėjas neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir grąžinami tiekėjui registruotu laišku. |
| 4.3. | Pasiūlymų pateikimo termino pratęsimas | Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos fondų investicijų svetainėje www.esinvesticijos.lt. |
| 4.4. | Pasiūlymo kainos apskaičiavimas | Pasiūlymuose nurodoma pirkimo objekto kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 1 priede (pasiūlymo forma). Apskaičiuojant kainą, turi būti atsižvelgta į visą Pasiūlymo formoje Pirkėjo nurodytą pirkimo objekto kiekį, kainos sudėtines dalis, į techninės specifikacijos reikalavimus ir pan. Į pasiūlymo kainą taip pat turi būti įskaityti visi mokesčiai ir visos kitos tiekėjo išlaidos, susijusios su sutarties vykdymu. |
| 4.5. | Pasiūlymo pateikimo forma: | Pasiūlymas turi būti pateikiamas raštu, pasirašytas tiekėjo arba jo įgalioto asmens, užpildžius konkurso sąlygų 1 priede pateiktą Pasiūlymo formą. Pasiūlymas teikiamas užklijuotame voke. Ant voko **turi būti užrašytas Pirkėjo pavadinimas, adresas, pirkimo pavadinimas, tiekėjo pavadinimas ir adresas**. **Ant voko taip pat turibūti užrašas „KONKURSUI „Saulės šviesos energijos fotovoltinės elektrinės įrangos, projektavimo ir įrengimo darbų pirkimas”, Neatplėšti iki pasiūlymų pateikimo termino pabaigos“.** Vokas su pasiūlymu grąžinamas jį atsiuntusiam tiekėjui, jeigu pasiūlymas pateiktas neužklijuotame voke. |
| 4.6. | Pasiūlymo pateikimo kalba: | Tiekėjo pasiūlymas bei kita korespondencija pateikiama lietuvių ir/ arba anglų kalba. |
| 4.7. | Pasiūlymo sudėtis: | Užpildyta pasiūlymo forma, pateikta šių konkurso sąlygų 1 priede; |
|  |  | Jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė; |
|  |  | Nurodytus minimalius kvalifikacijos reikalavimus pagrindžiantys dokumentai; |
|  |  | Kita konkurso sąlygose prašoma informacija ir (ar) dokumentai. |
| 4.8. | Pasiūlymų kiekis | Tiekėjas gali pateikti tik vieną pasiūlymą - individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, **visi** tokie pasiūlymai bus atmesti. |
| 4.9. | Alternatyvūs pasiūlymai | Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti. |
| 4.10. | Pasiūlymo keitimas / atšaukimas | Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos. |
| 4.11. | Pasiūlymo galiojimas | **Pasiūlymas turi galioti ne trumpiau nei iki 2023-06-17.** Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose. |
| 4.12. | Pasiūlymų galiojimo pratęsimas | Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą. |
|  |  |  |
|  | **5. KONKURSO SĄLYGŲ PAAIŠKINIMAS IR PATIKSLINIMAS** | |
|  |  |  |
| 5.1. | Konkurso sąlygų paaiškinimas tiekėjų prašymu | Pirkėjas atsako į kiekvieną Tiekėjo rašytinį prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas. |
| 5.2. | Konkurso sąlygų paaiškinimas Pirkėjo iniciatyva | Nesibaigus pasiūlymų pateikimo terminui, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas. |
| 5.3. | Pirkimo sąlygų keitimas konkurso vykdymo metu | Jei paskelbus kvietimą dalyvauti pirkime yra keičiama pasiūlymams parengti reikalinga informacija, taip pat kai Tiekėjams teikiami dokumentų paaiškinimai (patikslinimai) (pavyzdžiui, keičiami ir (ar) tikslinami kvalifikacijos reikalavimai), Pirkėjas Pirkimo taisyklių 17 punkte nustatyta tvarka paskelbia pakeistą kvietimą dalyvauti pirkime. |
| 5.4. | Susitikimai su tiekėjais | Pirkėjas nerengs susitikimų su tiekėjais dėl pirkimo dokumentų paaiškinimų. Kiekvienas suinteresuotas tiekėjas gali atvykti ir apžiūrėti darbų vykdymo vietą tik iš anksto suderinus laiką su atsakingu asmeniu **UAB „Betono mozaika“ direktoriaus pavaduotoju Linu Bučinsku,+37061979120,** [l.bucinskas@betonomozaika.lt](mailto:l.bucinskas@betonomozaika.lt), bet ne vėliau kaip likus 2 darbo dienoms iki pasiūlymų pateikimo termino pabaigos. |
| 5.5. | Kontaktinis asmuo | Bet kokia informacija, konkurso sąlygų paaiškinimai, pranešimai ar kitas pirkėjo ir tiekėjo susirašinėjimas yra vykdomas šiame punkte nurodytu adresu paštu, elektroniniu paštu. **Tiesioginį ryšį su tiekėjais UAB „Betono mozaika“ įgalioja palaikyti: direktoriaus pavaduotojas Linas Bučinskas, +37061979120,** [l.bucinskas@betonomozaika.lt](mailto:l.bucinskas@betonomozaika.lt) |
|  | **6. PASIŪLYMŲ NAGRINĖJIMAS IR VERTINIMAS** | |
|  |  |  |
| 6.1. | Vokų atplėšimo procedūra | **Vokų atplėšimo procedūra vyks 2023-03-17 10:15 val. (Lietuvos Respublikos laiku), dalyviams nedalyvaujant.** |
|  |  | Pirkėjas užtikrina, kad pateiktuose pasiūlymuose pateiktos kainos nebus sužinotos anksčiau nei pasiūlymų pateikimo terminas, nurodytas šiose Konkurso sąlygose. |
| 6.2. | Pasiūlymų vertinimo procedūra | Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant. |
|  |  | Pasiūlymuose nurodytos kainos bus vertinamos eurais be PVM. |
| 6.3. | Pasiūlymų vertinimo procedūros metu Komisija vertina: | Ar nebuvo pasiūlytos per didelės, pirkimo vykdytojui nepriimtinos kainos. Laikoma, kad pasiūlyta kaina yra per didelė ir nepriimtina, jeigu ji viršija Pirkėjo pirkimui skirtas lėšas, nustatytas ir užfiksuotas Pirkėjo rengiamuose dokumentuose prieš pradedant pirkimo procedūrą;  Ar pasiūlymas atitinka pirkimo dokumentuose nustatytus reikalavimus, susijusius su pirkimo objektu;  Ar tiekėjo siūlomas pirkimo objektas atitinka pirkimo dokumentuose nustatytus reikalavimus;  Ar tiekėjo pasiūlyme nėra nurodytos kainos apskaičiavimo klaidų;  Ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka keliamus kvalifikacijos reikalavimus;  Ar tiekėjai pasiūlymuose pateikė tikslius ir išsamius duomenis apie savo atitiktį kokybės vadybos sistemos ir (arba) aplinkos apsaugos vadybos sistemos standartų reikalavimams;  Ar tiekėjai pateikė skaičiavimus (*Su pasiūlymu privaloma pateikti PVsyst, PVsol arba kitos lygiavertės saulės elektrinių modeliavimo programinės įrangos ataskaitą bei modeliavimo programos formato duomenų laikmeną (patikrinimui), kurioje būtų sumodeliuota siūloma saulės elektrinė nurodytu įrengimo adresu pagal galimybes įvertinant šešėliavimo nuostolius (jeigu įmanoma, šešėliavimą sukeliančios kliūtys privalo būti atvaizduotos ataskaitoje))*, kurie pagrindžia elektros kiekį, kurį tiekėjas įsipareigoja pagaminti su suprojektuota ir sumontuota saulės elektrine per ataskaitinius metus.  Ar nebuvo pasiūlyta neįprastai maža kaina ir ar tiekėjas pirkimo komisijos prašymu pateikė raštišką tinkamą kainos pagrįstumo įrodymą. |
| 6.4. | Prašymas patikslinti duomenis | Iškilus klausimams dėl pasiūlymų turinio ir Komisijai raštu paprašius šiuos duomenis paaiškinti arba patikslinti, tiekėjai privalo per Komisijos nurodytą protingą terminą, kuris negali būti trumpesnis nei 3 darbo dienos, pateikti raštu papildomus paaiškinimus nekeisdami pasiūlymo esmės. |
|  |  | Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą, kuris negali būti trumpesnis nei 3 darbo dienos. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus. |
| 6.5. | Kainos apskaičiavimo klaidos | Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą protingą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis. |
| 6.6. | Neįprastai mažos kainos paaiškinimas | Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą - privalo tiekėjo raštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą. |
| 6.7. | Pasiūlymų vertinimo kriterijai | Pirkėjo neatmesti pasiūlymai vertinami pagal ekonomiškai naudingiausio pasiūlymo išrinkimo tvarką:  **Ekonomiškai naudingiausias pasiūlymas išrenkamas naudojantis formule**:  FV naud =K eur / E kwh  Šioje formulėje:  FV naud - saulės elektrinės ekonominis naudingumas;  K eur -  bendra pasiūlymo kaina eurais be PVM;  E kwh - iš saulės elektrinės per metus numatomas pagaminti elektros kiekis kWh/metus.  Ekonomiškai naudingiausiu bus pripažįstamas pasiūlymas, kurio FVnaud skaitinė reikšmė bus mažiausia.  Kartu su pasiūlymų Tiekėjas privalo pateikti skaičiavimus (*Su pasiūlymu privaloma pateikti PVsyst, PVsol arba kitos lygiavertės saulės elektrinių modeliavimo programinės įrangos ataskaitą bei modeliavimo programos formato duomenų laikmeną (patikrinimui), kurioje būtų sumodeliuota siūloma saulės elektrinė nurodytu įrengimo adresu pagal galimybes įvertinant šešėliavimo nuostolius (jeigu įmanoma, šešėliavimą sukeliančios kliūtys privalo būti atvaizduotos ataskaitoje))*, kurie pagrindžia elektros kiekį, kurį tiekėjas įsipareigoja pagaminti su suprojektuota ir sumontuota saulės elektrine per ataskaitinius metus.  Planuojamas pagaminti elektros energijos kiekis negali būti mažesnis nei ­­­­­­­612308 kWh/metus. Tiekėjas, atsižvelgdamas į atliktą Saulės elektrinės modeliavimo ataskaitą, gali siūlyti ir didesnio našumo saulės elektrinę. Tiekėjui pasiūlius mažesnio nei ­­­­­­­612308 kWh/metus našumo elektrinę, jo pasiūlymas bus atmestas. |
|  |  |  |
|  | **7. PASIŪLYMŲ ATMETIMO PRIEŽASTYS** | |
|  |  |  |
| 7.1. | Komisija atmeta pasiūlymą, jeigu: | Tiekėjas pateikė daugiau nei vieną pasiūlymą (atmetami visi tiekėjo pasiūlymai); |
|  |  | Tiekėjas neatitiko minimalių kvalifikacijos reikalavimų; |
|  |  |  |
|  |  | Tiekėjas neatitiko kokybės vadybos sistemos ir (arba) aplinkos apsaugos vadybos sistemos standartų reikalavimų;  Pasiūlymas (jei vykdomos derybos - galutinis pasiūlymas) neatitiko konkurso sąlygose nustatytų reikalavimų (tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba dalyvis, Pirkėjo prašymu, nekeisdamas pasiūlymo esmės, nepaaiškino arba nepatikslino savo pasiūlymo; |
|  |  | Tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo; |
|  |  | Buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos; |
|  |  | Tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;  Tiekėjo pasiūlyme nurodytas E kwh (iš saulės elektrinės per metus numatomas pagaminti elektros kiekis kWh/metus) yra mažesnis nei ­­­­­­­612308 kWh/metus. |
|  |  | Buvo pasiūlyta per didelė, pirkimo vykdytojui nepriimtina pasiūlymo kaina. |
| 7.2. | Informavimas apie pasiūlymo atmetimą | Apie pasiūlymo atmetimą tiekėjas informuojamas per 1 darbo dieną nuo šio sprendimo priėmimo dienos. |
|  | **8. DERYBOS** | |
|  |  |  |
| 8.1. | Kvietimas į derybas | Jei Pirkėjo netenkina pateikti pasiūlymai, Komisijos sprendimu visi šiose konkurso sąlygose nustatytus minimalius reikalavimus atitinkantys tiekėjai *gali būti* kviečiami deryboms. |
| 8.2. | Derybų vykdymas | Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui. |
| 8.3. | Derybų dokumentavimas | Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai. |
| 8.4. | Derybų turinys | Derybos gali būti vykdomos dėl visų pirkimo objekto charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų. |
| 8.5. | Kvietimas į derybas | Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas. |
| 8.6. | Galutiniai pasiūlymai po derybų | Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka. |
| 8.7. | Galutinė pasiūlymų eilė | Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas. |
|  |  |
|  | **9. SPRENDIMAS DĖL LAIMĖTOJO NUSTATYMO** | |
|  |  |  |
| 9.1. | Pasiūlymų eilės sudarymas | Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi FVnaud reikšmės didėjimo tvarka. Jeigu kelių pateiktų pasiūlymų yra vienoda FVnaud reikšmė, nustatant pasiūlymų eilę pirmesnis į šią eilę įrašomas tiekėjas, kurio pasiūlymas gautas anksčiausiai. |
|  |  | Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas. |
| 9.2. | Laimėtojo nustatymas | **Ekonomiškai naudingiausią pasiūlymą** pasiūlęs tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį. |
|  |  | Jeigu tiekėjas, kurio pasiūlymas pripažintas laimėjusiu, raštu atsisako sudaryti pirkimo sutartį arba iki nurodyto laiko neatvyksta sudaryti pirkimo sutarties, nepateikia konkurso sąlygose nustatyto pirkimo sutarties įvykdymo užtikrinimo, jei taikoma, arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. |
|  |  | Tuo atveju Komisija siūlo sudaryti pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti pirkimo sutartį. |
|  |  |  |
|  | **10. PIRKIMO SUTARTIES SĄLYGOS** | |
|  |  |  |
| 10.1. | Sutarties įvykdymo terminas: | **per 4 mėnesius nuo Sutarties pasirašymo iki VERT tinkamumo naudoti pažymos gavimo dienos.**  **Nurodytas terminas esant nenumatytoms aplinkybėms (įskaitant valstybės institucijų dokumentų išdavimo termino vėlavimus ar pratęsimus) Tiekėjo raštišku pranešimu gali būti pratęstas vieną kartą iki 30 (trisdešimt) kalendorinių dienų laikotarpiui.** |
| 10.2. | Atsiskaitymo su tiekėjais sąlygos: | Avansas: 10% sutarties vertės mokama po Sutarties pasirašymo (mokėjimo terminas 30 kalendorinių dienų);  10% sutarties vertės mokama Rangovui pristačius visas prekes į Užsakovo darbų atlikimo vietas Klaipėdoje ir Šiauliuose (mokėjimo terminas 30 kalendorinių dienų);  10% sutarties vertės mokama Rangovui įgyvendinus fizinį elektrinių sumontavimą ir pradėjus derinimą su ESO (mokėjimo terminas 30 kalendorinių dienų);  70% sutarties vertės mokama Rangovui šiam perdavus priduotą ir veikiančias elektrines ir įgyvendinus visas Sutarties nuostatas (mokėjimo terminas 60 kalendorinių dienų. |
| 10.3. | Pirkimo sutarties sudarymo reikalavimai: | Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos, taip pat pirkėjo pirkimo pradžioje nustatytos esminės pirkimo sąlygos, išskyrus šių sąlygų 8 punkte nustatyti atvejai (jei taikoma). Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis Taisyklėmis ir Civiliniu kodeksu. |
| 10.4. | Esminių pirkimo sutarties sąlygų keitimas negalimas, jeigu: | Jos pakeičiamos numatant naujas sąlygas, kurios, jeigu būtų nustatytos pirkimo dokumentuose, būtų suteikusios galimybę dalyvauti pirkimo procedūrose kitiems, nei dalyvavo, tiekėjams; |
|  |  | Jos pakeičiamos numatant naujas sąlygas, dėl kurių, jeigu jos būtų nustatytos pirkimo dokumentuose, laimėjusiu pasiūlymu galėtų būti pripažintas kito, nei pasirinktas, tiekėjo pasiūlymas; |
|  |  | Pirkimo objektas yra pakeičiamas taip, kad į keičiamą pirkimo sutartį įtraukiamos naujos (papildomos) prekės, paslaugos ar darbai; |
|  |  | Ekonominė sutarties pusiausvyra pasikeičia asmens, su kuriuo sudaryta sutartis, naudai taip, kaip nebuvo nustatyta pirminės sutarties sąlygose. |
| 10.5. | Galimi pirkimo sutarties keitimai sutarties vykdymo metu: | Kai pakeitimu iš esmės nepakeičiamas pirkimo sutarties pobūdis ir bendra atskirų pakeitimų pagal šį punktą vertė neviršija 10 procentų pradinės pirkimo sutarties vertės prekių ar paslaugų pirkimo atveju ir 15 procentų – darbų pirkimo atveju. |
| 10.6. | Kitos sutarties sąlygos: | **10.6.1. Tiekėjas atsako dėl pirkime naudoto ir kartu su pasiūlymu pateikto kriterijaus „Minimalus planuojamas pagaminti elektros energijos kiekis per ataskaitinius metus“ reikšmės nepasiekimo:**  10.6.1.1. Per pirmuosius sutarties vykdymo metus:  10.6.1.1.1. Jeigu energijos (kWh/metus) pagaminama ne mažiau kaip 90 procentai 10.6.1. punkte nurodyto kiekio – rangovui bauda netaikoma;  10.6.1.1.2. Jeigu energijos (kWh/metus) pagaminama mažiau kaip 90 procentais, bet ne mažiau kaip 80 procentų – rangovui taikoma 10 proc. bauda nuo sutarties vertės;  10.6.1.1.3. Jeigu energijos (kWh/metus) pagaminama mažiau kaip 80 procentų, bet ne mažiau kaip 65 procentų – rangovui taikoma 20 proc. bauda nuo sutarties vertės;  10.6.1.1.4. Jeigu energijos (kWh/metus) pagaminama mažiau kaip 65 procentais, bet ne mažiau kaip 50 procentų – rangovui taikoma 30 proc. bauda nuo sutarties vertės;  10.6.1.1.5. Jeigu energijos (kWh/metus) pagaminama mažiau kaip 50 procentų – laikoma esminiu sutarties pažeidimu, už kurį nustatoma sutarties dydžio bauda.  10.6.1.2. Per antruosius ir tolimesnius metus:  10.6.1.2.1. Jei per antrus ir tolimesnius kalendorinius metus nuo saulės elektrinės paleidimo dienos pagamintos elektros kiekis yra mažesnis negu Tiekėjo pirkime naudoto ir kartu su pasiūlymu pateikto kriterijaus „Minimalus planuojamas pagaminti elektros energijos kiekis per ataskaitinius metus“ reikšme, rangovas kiekvienais metais sumoka baudą, kuri lygi trūkstamo elektros kiekio, kurio UAB „Betono mozaika“ negavo lyginant su rangovo įsipareigotu kiekiu (Tiekėjo pirkime naudoto ir kartu su pasiūlymu pateikto kriterijaus „Minimalus planuojamas pagaminti elektros energijos kiekis per ataskaitinius metus“ reikšme), ir elektros tarifo, kurį moka UAB „Betono mozaika“, sandaugai.  10.6.1.3. UAB „Betono mozaika“ perkamos elektros tarifu priimamas tarifas, galiojęs nuo kalendorinių metų, už kuriuos skaičiuojama bauda, sausio 1 dienos.  10.6.1.4. Baudos taikymo terminas negali būti ilgesnis nei 5 (penki) metai. Kriterijaus Tiekėjo pirkime naudoto ir kartu su pasiūlymu pateikto kriterijaus „Minimalus planuojamas pagaminti elektros energijos kiekis per ataskaitinius metus“ reikšme“ reikšmė stebima 5 (penkis) metus, skaičiuojant nuo dvipusės apskaitos skaitiklių sumontavimo ir paleidimo datos.   * + 1. **Delspinigiai:**   Rangovas, neužbaigęs Darbų numatytose darbo vietose, numatytais konkursų sąlygų 10.1 punkte atlikimo terminais, ir neįgijęs teisės į terminų pratęsimą, moka Užsakovui 660 Eur dydžio delspinigius už kiekvieną pavėluotą kalendorinę dieną. Nurodyta delspinigių kaina skaičiuojama kiekvieno miesto Šiauliai ir Klaipėda darbų atlikimo vietai, bet ne daugiau kaip 70 % nuo sutarties kainos, skaičiuojant nuo sutarties vertės be PVM. Delspinigius Užsakovas gali išskaičiuoti iš mokėtinų sumų.  **10.6.3. Garantijos:**  10.6.3.1. Garantinis laikotarpis pradedamas skaičiuoti nuo Baigiamųjų darbų perdavimo-priėmimo akto pasirašymo.  10.6.3.2. Garantinio laikotarpio metu atsiradus Darbų defektams, garantinis laikotarpis tai Darbų daliai yra sustabdomas laikotarpiui nuo Užsakovo pirmojo pranešimo apie defektus dienos iki visiško defektų pašalinimo dienos. Jei garantiniu laikotarpiu šalinant Darbų trūkumus Pastatu, jo dalimi ar Teritorija nebuvo galima naudotis, Rangovas privalo atlyginti visus dėl to patirtus Užsakovo nuostolius.  10.6.3.3. Saulės elektrinę sudaranti įranga (toliau – „Įranga“) yra nauja, kokybiška, sertifikuota, visiškai atitinkanti techninius ir kitus reikalavimus, paprastai keliamus tokiems gaminiams, atitinka gamintojo nustatytus standartus bei ES ir LR teisės aktų tokiems gaminiams keliamus reikalavimus;  10.6.3.4. Visai Įrangai galioja ir yra taikomos gamintojų garantijos sąlygos. Garantinių įsipareigojimų terminas Įrangai:  i) saulės moduliams 30 metų produkto garantija ir 30 metų efektyvumo garantija, reiškianti, kad saulės modulių efektyvumas nekris žemiau 87%;  ii) įtampos keitikliui 10 metų produkto garantija. |
|  |  |  |
|  | **11. BAIGIAMOSIOS NUOSTATOS** | |
|  |  |  |
| 11.1. | Dalyvavimo konkurse išlaidų atlyginimas: | Tiekėjams pasiūlymų rengimo ir dalyvavimo konkurse išlaidos **neatlyginamos.** |
| 11.2. | Pirkimo procedūrų nutraukimas | Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus gavusiems tiekėjams. |
| 11.3. | Tiekėjų informavimas apie sutarties sudarymą | Pirkėjas, ne vėliau kaip per 3 darbo dienas po pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis, bei jo pasiūlytą kainą. |
| 11.4. | Informacijos atskleidimas tretiesiems asmenims | Informacija, pateikta pasiūlymuose (išskyrus šiose konkurso sąlygose įvardintą informaciją, kurią Pirkėjas privalo pateikti tiekėjams), tiekėjams ir tretiesiems asmenims, išskyrus asmenis, administruojančius ir audituojančius ES fondų lėšų naudojimą, neskelbiami. |
|  |  |  |
|  | **12. PRIEDAI** | |
|  |  |  |
| 12.1. | Pasiūlymo forma, 1 priedas; |  |
| 12.2. | Techninė specifikacija su priedais, 2 priedas; |  |
| 12.3. | Kvalifikaciniai reikalavimai, 3 priedas. |  |
|  |  |  |